Luiz Ejlli

**Luiz Ejlli** (lindur më 12 korrik 1985) është këngëtar, kantautor, aktor, ish-diplomat dhe personalitet televiziv. Ejlli fitoi edicionin e 44-të të Festivalit të Këngës duke përfaqësuar kështu Shqipërinë në Eurovision 2006. Në 2010, ishte Sekretar për Kulturë dhe Turizëm në Ambasadën Shqiptare në Francë. Pas shumë vitesh mungesë në muzikë, Ejlli mori famë në sezonin e dytë të *Big Brother Albania VIP* në Top Channel, ku ai fitoi vendin e parë. Paraqitja e tij në këtë garë ia nisi edhe karrierën në film, me role kryesore në filma si *Në Kuadër të Dashurisë*, dhe debutimin e tij si producent në filmin *Loja e Fundit*.

## Jeta dhe karriera 
### Jeta e hershme, fillet e muzikës, Eurovision 
Luiz Ejlli lindi më 12 korrik 1985 në Shkodër të Shqipërisë. Ai studioi në shkollën e mesme artistike "Prenk Jakova" në Shkodër për muzikë në instrumentin e fagotit nga viti 1991 deri në 2002. Debutimi i tij artistik ishte në edicionin e parë të programit *Ethet e së Premtes Mbrëma* (varianti shqip i programit *Idol*), ku u rendit ndër pesë më të mirët. Në edicionin e dytë të programit, ai fitoi çmimin e parë. Vijoi pjesëmarrja e tij në Festivalin e Këngës 43 me këngën "Hëna dhe Yjet Dashurojnë" ku u rendit i dyti. Ai mori pjesë sërish në Festivalin e Këngës 44 me këngën "Zjarr e ftohtë", që fitoi garën dhe me të cilën përfaqësoi Shqipërinë në Festivalin Evropian të Këngës 2006. Kënga nuk kaloi fazën e gjysmëfinales. 

Në nëntor 2010, Ejlli bashkëpunoi me Juliana Pashën në këngën "Sa e Shite Zemrën", me të cilën garuan në garën Kënga Magjike dhe fituan. Po atë vit, Ejlli u caktua nga Qeveria e Shqipërisë si *ataché* në rolin e Sekretarit të Parë për Kulturë dhe Turizëm për Ambasadën Shqiptare në Paris.

### *Big Brother VIP Albania* 
Më 24 dhjetor 2022, Ejlli mori pjesë në sezonin e dytë të programit të realitetit *Big Brother VIP Albania* (varianti i *Big Brother* ku merr pjesë estrada shqiptare). Gjatë kësaj periudhe që qëndroi në shtëpi, ai inçizoi këngën "Me ty" të kushtuar prezantueses televizive Kiara Tito, bashkëpjesëmarrëse në garë, dhe e lëshoi më 14 shkurt 2023 në Ditën e Shën Valentinit. Më 6 maj 2023, Ejlli doli si fituesi i sezonit të dytë. Po atë mbrëmje, Ejlli dhe Tito u martuan në transmetim të drejtpërdrejtë televiziv.

### Depërtimi në film 
Pas pjesëmarrjes dhe fitores në sezonin e dytë të *BBVA*, Ejlli luajti rolin e Besit në filmin romantiko-komedik *Në Kuadër të Dashurisë*.

## Jeta personale 
Ejlli është martuar me prezantuesen televizive Kiara Tito, dhe të dytë kanë një fëmijë me emrin Luna Mari.

## Pjesëmarrja në festivale 
**Shënime:**

## Filmografia 
* *Në Kuadër të Dashurisë* – Besi (2023)
* *Gay in Tirana* – Luiz Ejlli (2023)

## Referime 
## Referime 
# Luiz Ejlli takohet me Kevin Jacobs, fituesin e Big Brother Kanada, *Lokimagazine.com*, marrë më 26 shkurt, 2024.
# Më i suksesshëm filmi i tyre apo i Borës dhe Donaldit? Ja çfarë thotë Luiz Ejlli, *Lokimagazine.com.* marrë më 26 shkurt, 2024.
# Eksperti e zbulon, kjo është shifra e “frikshme” që Luiz Ejlli fiton nga reklamat, *Lokimagazine.com.* marrë më 26 shkurt, 2024.
# Luiz Ejllin dhe Kiara Titon i gjeni tashmë edhe në libër, ja si quhet (Foto), *Lokimagazine.com.* marrë më 26 shkurt, 2024.
# Nga fotot te karriera, njihuni me Luiz Ejllin ndër vite!, *Lokimagazine.com.* marrë më 26 shkurt, 2024.

## Lidhje të jashtme 
*